Klaani – tarina Sammakoitten suvusta

Klaani – tarina Sammakoitten suvusta on suomalainen elokuva, jonka on ohjannut Mika Kaurismäki vuonna 1984. Elokuvan juoni perustuu Tauno Kaukosen romaaniin Klaani. Pääosaa Aleksanteri Suuri Sammakko esittää Markku Halme. Anssi Tikanmäki palkittiin parhaasta musiikista sekä Juhani Niemelä parhaan miessivuosan Jussilla vuonna 1985.

Tauno Kaukosen romaanin elokuvalliset mahdollisuudet havaittiin jo varhain, sillä jo vuonna 1963 ohjaaja Aito Mäkinen sekä tuottajaksi lupautunut Anssi Mänttäri suunnittelivat siihen pohjautuvaa elokuvaa, jonka yhteen pääosaan kaavailtiin Lasse Pöystiä. Hanke kaatui kuitenkin tuolloin rahoitusvaikeuksiin. Tauno Kaukonen ei itse ehtinyt kuulla teoksensa uudesta tulemisesta, sillä hän kuoli kesällä 1983, pari kuukautta ennen kuin Mika Kaurismäki päätti ottaa Klaanin uuden elokuvansa lähtökohdaksi.<ref name="suomen">{{Kirjaviite | Nimeke = Suomen kansallisfilmografia, osa 9 | Julkaisija = Suomen elokuva-arkisto | Vuosi = 2000 | Tekijä = | Luku = | Sivut = 390–398 | Selite = vuosien 1981–1985 elokuvat | Julkaisupaikka = Helsinki | Isbn = 951-37-2677-0}}</ref>

Anssi Tikanmäen säveltämästä, Juice Leskisen sanoittamasta ja Päivi Portaankorvan esittämästä elokuvan tunnuskappaleesta Balladi tuli hyvin suosittu. Se alkaa sanoin ”Aamuyössä aistein avoimin...”. Helsingin Sanomat pyysi keväällä 2009 lukijoitaan nimeämään oman ”onnen laulunsa”, ja yli 800 ehdotetun kappaleen joukossa se nousi yhdeksi 35:stä eniten mainintoja saaneesta.

 Rooliluettelo 

 Arvioita 

Moni kriitikko piti Klaania syksyn 1984 merkittävimpänä kotimaisena elokuvana. Antero Laiho tunnusti Turun Päivälehdessä: ”Elokuvan suuri ansio on, ettei se missään vaiheessa rupea moralisoimaan tai antamaan väkinäisiä selityksiä, kuten monissa rikoksista kertovissa elokuvissa on tapana. Vaikka Klaanissa on vähän varsinaisia dramaattisia nousukohtia, sen kerronta etenee sujuvasti ja katsojan kiinnostus pysyy koko ajan vireänä.” Keskisuomalaisen'' Jarmo Valkola nosti esiin erityisesti Anssi Tikanmäen musiikin, jonka ”sibeliaaniset, suomalaismetsien kaikuja kertailevat sävelkulut istuvat tosi hyvin elokuvan kerronnalliseen rakenteeseen”.

Lähteet

Aiheesta muualla 

 Telviksen arvostelu.
 Klaani – tarina Sammakoitten suvusta.
 Skaffari, Vesa: Klaani – Tarina Sammakoitten suvusta. Smackthejack 23.10.2013.

Jussi-palkitut elokuvat
Vuoden 1984 suomalaiset elokuvat
Mika Kaurismäen ohjaamat elokuvat
Suomalaiset romaaneihin perustuvat elokuvat
Suomalaiset rikoselokuvat